CELEX: 32011R1228
Language: lv
Date: 2011-11-16 00:00:00
Title: Eiropas Parlamenta un Padomes Regula (ES) Nr. 1228/2011 ( 2011. gada 16. novembris ), ar kuru atceļ Padomes Regulu (EEK) Nr. 429/73, ar ko paredz īpašus noteikumus dažu tādu preču ievešanai Kopienā, uz kurām attiecas Regula (EEK) Nr. 1059/69 un kuru izcelsme ir Turcijā

8.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 326/17
            
         EIROPAS PARLAMENTA UN PADOMES REGULA (ES) Nr. 1228/2011
   (2011. gada 16. novembris),
   ar kuru atceļ Padomes Regulu (EEK) Nr. 429/73, ar ko paredz īpašus noteikumus dažu tādu preču ievešanai Kopienā, uz kurām attiecas Regula (EEK) Nr. 1059/69 un kuru izcelsme ir Turcijā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:
   
               (1)
            
            
               Savienības tiesību aktu pārredzamības uzlabošana ir būtisks elements labākas tiesību aktu izstrādes stratēģijā, ko īsteno Savienības iestādes. Šajā sakarā ir lietderīgi atcelt tos spēkā esošos tiesību aktus, kam vairs nav faktiskas ietekmes.
            
         
               (2)
            
            
               Padomes Regula (EEK) Nr. 429/73 (2) tika pieņemta, lai noteiktu fiksētas ievedmuitas nodokļa daļas samazinājumu Turcijas izcelsmes pārstrādātiem lauksaimniecības produktiem, kas importēti saskaņā ar papildprotokolu Nolīgumam, ar ko izveido asociāciju starp Eiropas Ekonomikas Kopienu un Turciju un kurš parakstīts 1970. gada 23. novembrī.
            
         
               (3)
            
            
               Ar EK un Turcijas Asociācijas Padomes 1995. gada 22. decembra Lēmumu Nr. 1/95 par Muitas Savienības pēdējā posma īstenošanu (3) paredz noteikumus muitas nodokļu noteikšanai attiecībā uz Turcijas izcelsmes pārstrādātiem lauksaimniecības produktiem, kurus importē Eiropas Savienībā. Tādēļ Regula (EEK) Nr. 429/73 ir novecojusi.
            
         
               (4)
            
            
               Tādēļ juridiskās skaidrības un noteiktības labad Regula (EEK) Nr. 429/73 būtu jāatceļ,
            
         IR PIEŅĒMUŠI ŠO REGULU.
   1. pants
   1.   Regulu (EEK) Nr. 429/73 ar šo atceļ.
   2.   Šā panta 1. punktā minētā akta atcelšana neskar to, ka:
   
               a)
            
            
               paliek spēkā Savienības akti, kas pieņemti, pamatojoties uz 1. punktā minēto aktu; un
            
         
               b)
            
            
               joprojām ir spēkā grozījumi, kas ar 1. punktā minēto aktu izdarīti citos Savienības aktos, kuri nav atcelti ar šo regulu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2011. gada 16. novembrī
      
         
            Eiropas Parlamenta vārdā –
         
         
            priekšsēdētājs
         
         J. BUZEK
      
      
         
            Padomes vārdā –
         
         
            priekšsēdētājs
         
         W. SZCZUKA
      
   
   
      (1)  Eiropas Parlamenta 2011. gada 13. septembra nostāja (Oficiālajā Vēstnesī vēl nav publicēta) un Padomes 2011. gada 20. oktobra lēmums.
   
      (2)  OV L 59, 5.3.1973., 85. lpp.
   
      (3)  OV L 35, 13.2.1996., 1. lpp.